Tiina Sarapu

Tiina Sarapu (sündinud 16. novembril 1971 Kilingi-Nõmmes Pärnumaal) on eesti klaasikunstnik. Tiina Sarapu on õppinud Kilingi-Nõmme Keskkoolis, seejärel Tallinna Kunstiülikoolis klaasikunsti erialal, mille lõpetas 1996. aastal magistrikraadiga. Õpingute järel asus ta tööle Eesti Kunstiakadeemia klaasikunsti osakonna lepingulise õppejõuna ja meistrina, aastatel 2003–2017 töötas sealsamas dotsendina. 1997. aastal asutas ta koos Kalli Seinaga klaasistuudio Ideeklaas ja töötas seal kunstnikuna 2003. aastani. 2017. aastast on Sarapu vabakutseline kunstnik. Tiina Sarapu kuulub Eesti Kunstnike Liitu (aastast 2007), Eesti Klaasikunstnike Ühendusse (aastast 2002) ja Tallinna Rakenduskunsti Triennaali Ühendusse (aastast 2003). Tiina Sarapu on esinenud näitustel nii Eestis kui ka välismaal. Loomingulisel eneseväljendusel kasutab ta enamasti lehtklaasi, mida koolutab, liivsöövitab, graveerib. Paljude tema teoste aines pärineb sünnikodust Kilingi-Nõmmest. Sarapu on loonud kohaspetsiifilisi installatsioone ("Hääled" 2006, "Maestoso" 2007, "Elu kuldsed hetked" 2006, "Case Study 2" 2019 jne). Oma loomingus kasutab Sarapu palju ka peeglit, näiteks koostöös Eeva Käsperiga valminud installatsioon "Näiline ruum" (2010) Frauenau klaasimuuseumi klaasskulptuuride pargis Saksamaal. Ta on teinud klaasist väärikaid auhindu ja kingitusi (2009 Tartu linnavalitsuse kingitus Umberto Ecole, 2010–2016 EAS-i ettevõtlusauhinnad (koos Maret Sarapuga), 2014–2015 Köler Prize'i auhinnad). Kunstnikutöö kõrvalt on Sarapu kureerinud näitusi, osalenud sümpoosionitel ja konverentsidel. Lette Klaasimuuseum, Coesfeld, Saksamaa Frauenau Klaasimuuseum, Frauenau, Saksamaa Eesti Tarbekunsti- ja Disainimuuseum, Tallinn Tallinna Linnamuuseum, Tallinn Eesti Ajaloomuuseum, Tallinn Trieste Contemporanea, Trieste, Itaalia Mentzendorff‘s House. City-dwellers’ House-Museum, Riia, Läti Rakvere galerii, Rakvere Erakogud Austrias, Jaapanis, Saksamaal, Taanis, Lätis, Soomes, Venemaal, Ameerika Ühendriikides, Norras, Suurbritannias, Eestis jm. 2006 Tunnustatud klaasikunstnik 2007 Kristjan Raua preemia (novaatorlik ja installatiivne klaasikunst ja isikunäitus KU galeriis 2006. aastal) 2019 Eesti Kultuurkapitali kujutava ja rakenduskunsti sihtkapitali aastapreemia (Julge nägemusega klaasikunstnik, kelle installatsioonides ja skulptuurides on klaasi roll olla pigem selge korrastatud ruum või tühjus, mitte ainult materjal.) 1997 Jutta Cuny-Franz Memorial Award 1997, Düsseldorf, Saksamaa (honourable mention) 1997 III preemia rahvusvahelise messi “Naine 97” näitus-konkursil projektiga “Mälu väli” 2000 klaasitehase Scancrystal disainikonkurss (tööd valitud tootmisse) 2004 6th International Design Contest Trieste Contemporanea, Itaalia, (grand prix) 2007 Jutta Cuny-Franz Memorial Award – valitud tööd 2009, 2010 Konkurss “Glass Gardens in Frauenau” (koos E. Käsperiga), Saksamaa – töö valitud teostamiseks, teostatud 2010 2009 Corningi klaasimuuseumi väljaanne New Glass Review 30 – valitud töö 2019 Tallinna Jaani kiriku vitraažide konkurss, II preemia Klaasikunstnikud Tiina Sarapu ja Maret Sarapu on õed. "Rulluvad väljad" 2005 "Hääled" 2006 "Kõlavad valgus ja vaikus" 2007 "Näiline ruum" 2010 "Suguvõsa" 2015 "Lõikusaeg" 2018 "Case Study 2" 2019 "Tiina Sarapu koduleht". "Eesti Klaasikunstnike Ühenduse koduleht". "glass.ee".